• •

|  |
| --- |
| Regionálny úrad verejného zdravotníctva so sídlom v Banskej Bystrici  Cesta k nemocnici 1  974 01 Banská Bystrica |

• •

|  |  |  |  |
| --- | --- | --- | --- |
| **Vaša zn.:** | **Naša zn.:** | **Vybavuje:** | **Vo Zvolene, dňa:** |
| OSIO/8256/2021 | 2022/530/B | Mgr. Polačiková Zuzana | 20.1.2022 |
|  |  | 🕿 045 / 555 23 58 |  |

## VEC: Správa o výsledkoch kontroly očkovania v okrese Zvolen k 31.8.2021.

Pracovníci oddelenia epidemiológie Regionálneho úradu verejného zdravotníctva so sídlom vo Zvolene vykonali kontrolu očkovania nariadenú Úradom verejného zdravotníctva SR usmernením OSIO/8256/2021 zo dňa 31.8.2021.

Kontrola očkovania bola vykonaná v jednotlivých ročníkoch v rozsahu tabuliek č. 1 – 12.

**1. Kontrola očkovania:**

1.1. Celková zaočkovanosť v okrese v rámci povinného očkovania je 93,7 %.

1.2. V okrese máme 14 pediatrických obvodov; 5 obvodov má zaočkovanosť nižšiu ako 90 %:

**MUDr. Eva Beňová**

*Základné očkovanie novorodencov proti DTP, VHB, HIB, POLIO v ročníku narodenia 2019*

Celkový počet detí 67, zaočkovaných 38, t.j. **56,7%**, 29 detí neočkovaných.

*Základné očkovanie proti invazívnym pneumokokovým infekciám v ročníku narodenia 2019*

Celkový počet detí 67, zaočkovaných 34, t. j. **50,7%**, 33 detí neočkovaných.

*Základné očkovanie novorodencov proti MMR v ročníku narodenia 2019*

Celkový počet detí 67, zaočkovaných 34, t. j. **50,7 %**, 33 detí neočkovaných.

*Základné očkovanie novorodencov proti MMR v ročníku narodenia 2018*

Celkový počet detí 63, zaočkovaných 38, t. j. **60,3%,** 25 detí neočkovaných.

*Preočkovanie DTaP-IPV v ročníku narodenia 2014*

Celkový počet detí 54, zaočkovaných 37, t. j. **68,5%,** 17 detí neočkovaných.

*Preočkovanie dTaP-IPV v ročníku narodenia 2007*

Celkový počet detí 36, zaočkovaných 31, t. j. **86,1%,** 5 detí neočkovaných.

*Preočkovanie proti MMR v ročníku narodenia 2009*

Celkový počet detí 55, zaočkovaných 43, t. j. **78,2%**, 12 detí neočkovaných.

*Preočkovanie proti MMR v ročníku narodenia 2008*

Celkový počet detí 49, zaočkovaných 41, t. j. **83,7%**, 8 detí neočkovaných.

**MUDr. Ľuba Chlupisová**

*Preočkovanie DTaP-IPV v ročníku narodenia 2014*

Celkový počet detí 44, zaočkovaných 38, t. j. **86,4%,** 6 detí neočkovaných.

*Preočkovanie proti MMR v ročníku narodenia 2009*

Celkový počet detí 26, zaočkovaných 23, t. j. **88,5%**, 3 detí neočkovaných.

*Preočkovanie proti MMR v ročníku narodenia 2008*

Celkový počet detí 23, zaočkovaných 20, t. j. **87,0%**, 3 detí neočkovaných.

**MUDr. Marta Cvejkušová**

*Základné očkovanie novorodencov proti MMR v ročníku narodenia 2019*

Celkový počet detí 57, zaočkovaných 50, t. j. **87,7%**, 7 detí neočkovaných.

*Základné očkovanie novorodencov proti MMR v ročníku narodenia 2018*

Celkový počet detí 67, zaočkovaných 60, t. j. **89,6%,** 7 detí neočkovaných.

**MUDr. Časnochová**

*Základné očkovanie novorodencov proti MMR v ročníku narodenia 2019*

Celkový počet detí 51, zaočkovaných 45, t. j. **88,2%**, 6 detí neočkovaných.

**MUDr. Anna Kalmárová**

*Preočkovanie proti MMR v ročníku narodenia 2009*

Celkový počet detí 42, zaočkovaných 36, t. j. **85,7%**, 6 detí neočkovaných.

**Príčiny nízkej zaočkovanosti**:

* odmietanie povinného očkovania;
* preklad očkovania pre chorobu;
* nedostavenie sa na očkovanie – neuvedený dôvod alebo odmietli prísť počas pandémie;
* nedostupnosť vakcín;
* dieťa dlhodobo žije v zahraničí – nie je dostupný údaj o očkovaní v zahraničí;
* nespolupráca s rodičom dieťaťa;
* kontraindikácie očkovania (trvalé alebo dočasné);
* nízke počty detí v kontrolovaných ročníkoch.

Pracovníčky odd. epidemiológie prerokovali s lekármi týchto pediatrických obvodov opatrenia k dosiahnutiu vyššej zaočkovanosti.

1.3. Nedostatky v evidencii, dokumentácii a vo výkone očkovania v okrese Zvolen neboli zistené.

1.4. V sledovanom období nebol hlásený novorodenec HBsAg pozitívnej matky.

1.5. Mimoriadne očkovanie nebolo nariadené.

1.6. Utečenecký tábor nie je zriadený.

1.7. Celkový počet kontraindikácií u pravidelného povinného očkovania je 23 z toho dočasných je 15 (DKI) a trvalých je 8 (TKI):

Tab. 1

|  |  |  |  |
| --- | --- | --- | --- |
| Druh očkovania | Počet zdravotných kontraindikácií zistených  Od 1.9.2020 do 31.8.2021 | | |
| Dočasné | Trvalé | Spolu |
| základ. očkovanie proti DTP, VHB, Hib, Polio roč. narodenia 2019 | 5 – časté infekty dých. ciest  1 - neurologická | 0 | 6 |
| zákl. očkovanie proti PCV  roč. narodenia 2019 | 1 – M08.4  1 – nádor na mozgu | 1 - DMO | 3 |
| základ. očkovanie proti MMR roč.narodenia 2019 | 1 – operácia a sluchový postih  1 – neurologická  1 – po transplantácii kostnej drene | 1 - DMO | 4 |
| základ. očkovanie proti MMR roč.narodenia 2018 | 1 – centrálna porucha zraku | 1 – alergia  1 – imunodef. stav | 3 |
| preočkovanie proti DTaP-IPV roč.narodenia 2014 | 1 – neurologická (asperg.)  1 – odklad pre genetické testy | 1 - autizmus | 3 |
| preočkovanie proti dT-IPV  roč. narodenia 2007 | 0 | 0 |  |
| preočkovanie proti MMR  roč. narodenia 2009 | 1 – diabetes mellitus | 1 – ťažká DMO | 2 |
| preočkovanie proti MMR  roč. narodenia 2008 | 0 | 1 – epilepsia  1 – DMO | 2 |
| Spolu | 15 | 8 | 23 |

Tab. 2

|  |  |  |  |  |  |
| --- | --- | --- | --- | --- | --- |
| Okres | Počet iných dôvodov neočkovania v kontrolovaných ročníkoch narodenia | | | | spolu |
| zistených od 1.9.2019 do 31.8.2020 | | | |
| odmietnutie očkovania | pobyt v zahraničí | nedostavenie sa na očkovanie | iné |
|
| Zvolen | 153 | 14 | 44 | 10 | 221 |

1.8. Počet dočasných kontraindikácií zistených pri kontrole očkovania vykonanej k 31.8.2020 – 33 detí. Doočkovaných 8 detí, u všetkých detí DKI pretrváva.

Tab. 3

|  |  |  |  |
| --- | --- | --- | --- |
| Okres | Dočasné kontraindikácie zistené od 1.9.2019 do 31.8.2020 | | |
|
| celkový počet | z toho počet doočkovaných detí k 31.8.2020 | |
| abs. | % |
| Zvolen | 33 | 8 | 24,2 |

1.9. Nežiaduce reakcie po očkovaní sa vyskytli v jednom pediatrickom obvode. Nahlásený bol 1x neurologický prejav po 1. dávke hexavakcíny (DTaP-VHB-HIB-IPV). Jednalo sa o 1,5-ročné dieťa, ktoré nebolo hospitalizované. Dieťa malo bolestivé kŕče tela celú noc, veľmi kričalo.

1.10. Pracovníčky oddelenia epidemiológie prerokovali s lekármi pediatrických obvodov opatrenia k dosiahnutiu vyššej zaočkovanosti.

1.11. V okrese Zvolen sme u pediatrov zaznamenali problémy s výkonom očkovania, prevažne ide o prípady:

a/ zo strany sociálne neprispôsobivých rodičov pre ich nezodpovednosť a ľahostajnosť k očkovaniu svojich detí, na očkovanie sa nedostavia ani po písomnom predvolaní,

b/ zvyšuje sa počet prípadov, kedy rodičia odmietajú očkovanie svojich detí pod vplyvom

antivakcinačných aktivít a podpíšu u pediatrov prehlásenie o odmietnutí očkovania,

c/ nedostavenie sa na odber z dôvodu pandémie COVID-19,

d/ dlhodobý výpadok vakcín.

**2. Počet odmietnutí povinného očkovania podľa druhu povinného očkovania:**

Odmietanie povinného očkovania zistené k 31.8.2021

Tab.4

|  |  |  |  |  |  |  |  |
| --- | --- | --- | --- | --- | --- | --- | --- |
| Okres | **Čiastočné odmietnutia povinného očkovania podľa druhu** | | | | | |  |
| **v období od 1.9.2020 do 31.8.2021 v ročníkoch narodenia, ktoré nepodliehajú kontrole očkovania v uvedenom období** | | | | | |  |
| DTP VHB HIB POLIO | pneumokokové invazívne ochorenia | osýpky mumps ružienka | DTP-POLIO v 6. roku života | preočkovanie  MMR v 5. roku života | osýpky mumps ružienka v 11. roku života | DTP-POLIO v 13. roku života |
|  |
| Zvolen | 4 | 9 | 12 | 13 | 12 | 7 | 0 |

Tab.5

|  |  |  |
| --- | --- | --- |
| Okres | **Počet detí s nahláseným kompletným odmietnutím povinného očkovania od 1.9.2020 do 31.8.2021** | **Kumulatívny počet detí s kompletným odmietnutím povinného očkovania k 31.8.2021** |
|
|
| Zvolen | 42 | 109 |

**3. Kontrola zaobchádzania s vakcínami u očkujúcich lekárov:**

|  |  |  |  |  |
| --- | --- | --- | --- | --- |
| Celkový počet pediatrických  obvodov\* | Počet kontrolovaných obvodov | | | |
| Spolu | z toho počet ambulancií | | |
| so samostatnými chladničkami na uskladnenie vakcín bez výparníka, vybavených chladničkovými teplomermi | s písomnou evidenciou teploty v chladničke | |
| iba v pracovných dňoch | nepretržite\*\* |
| 14 | 14 | 8 | 13 | 0 |

\* v rámci pôsobnosti RÚVZ, resp. kraja

\*\* vrátane dní pracovného voľna a pracovného pokoja

Všetky chladničky sú určené len na skladovanie vakcín, väčšina z nich je bez výparníka. Sú vybavené teplomermi na monitorovanie teploty, o čom sa vedie aj dokumentácia. Sledovanie a evidencia teploty sa vykonáva len v pracovných dňoch. Priemerná teplota v chladničkách bola 7 °C. Uskladnenie vakcín je v poriadku, chladnička nie je preplnená, počas kontroly sa nenašli vakcíny po exspirácií.

V jednom prípade sa v pediatrickej ambulancii nenachádza chladnička na uskladnenie vakcín a liekov, pacienti si vyzdvihnú vakcíny na recept v lekárni osobne v deň podania.

**4. Nedostatky v súvislosti s dostupnosťou vakcín:**

Problém s dostupnosťou vakcín hlásili takmer všetky pediatrické obvody. Dlhodobý výpadok vakcín: Cervarix, Infanrix Hexa, Boostrix Polio, Priorix. V jednom prípade nebola dostupná vakcína Rotarix.

**5. Porovnanie zistených údajov s predchádzajúcou kontrolou očkovania:**

V takmer všetkých kontrolovaných ročníkoch narodenia bol u detí zaznamenaný mierny pokles zaočkovanosti okrem preočkovania dTaP-IPV v 13. roku života, pri ktorom bol zaznamenaný veľmi mierny nárast (o 0,3%). Podiel zaočkovanosti proti pneumokokom bol v obidvoch rokoch rovnaký (93,1%).

tab. č. 1a) – pokles zaočkovanosti o 1,1%;

tab. č. 1b) – zaočkovanosť proti pneumokokom je rovnaká ako minulý rok,

tab. č. 2 – veľmi mierny vzostup zaočkovanosti o 0,3%;

tab. č. 3 – pokles zaočkovanosti o 1,5%;

tab. č. 4 – v ročníku narodenia 2019 pokles zaočkovanosti oproti minulému roku o 2,2%,

## v ročníku narodenia 2018 pokles zaočkovanosti oproti minulému roku o 1,7%,,

tab. č. 5 – v ročníku narodenia 2008 pokles zaočkovanosti oproti minulému roku o 2,5%, v ročníku narodenia 2007 pokles zaočkovanosti oproti minulému roku o 1,4%,

|  |
| --- |
| *Mgr. MUDr. Viktor Kosmovský, MPH, MHA* |
| *regionálny hygienik* |
|  |

Príloha: tabuľky č. 1 – 12.